Αναγνώστης Μοναρχίδης

Ο Αναγνώστης Μοναρχίδης ήταν Έλληνας αγωνιστής του 1821 και πολιτικός της Ελλάδας του 19ου αιώνα. Γεννήθηκε στα Ψαρά το 1777. Ο πατέρας του, Χατζή Δημήτριος, ήταν ένας από τους ευπατρίδες του νησιού, γυναίκα του ήταν η Μαρία που επέζησε της καταστροφής των Ψαρών με το ένα παιδί τους, το άλλο πνίγηκε. 

Ο Αναγνώστης μπήκε στον ναυτικό βίο στην νεαρή ηλικία δεκαοκτώ χρονών. Με την έναρξη της επανάστασης πολέμησε από την αρχή με μεγάλο ενθουσιασμό. 

Υπηρέτησε πολιτικά και βγήκε πρώτος πληρεξούσιος των Ψαριανών στην Εθνική συνέλευση της Επιδαύρου. Εκλέχτηκε βουλευτής της πρώτης περιόδου, και ξανά πληρεξούσιος στην Εθνική συνέλευση του Άστρους και της Επιδαύρου. Επίσης ήταν ο πρώτος νομάρχης Αιτωλοακαρνανίας το 1833 και νομάρχης Αχαΐας και Ήλιδος το 1836.

Πηγές
 Αναγνώστης Μοναρχίδης βιογραφικά στοιχεία από το Ινστιτούτο Νεοελληνικών Ερευνών
 

Έλληνες πληρεξούσιοι
Καπεταναίοι του 1821
Αγωνιστής ελληνικής επανάστασης-επέκταση
Νομάρχες Αιτωλοακαρνανίας
Νομάρχες Αχαΐας και Ήλιδος
Πρόεδροι της Βουλής των Ελλήνων